Frankó Attila: sikeres volt a karácsonyi vásár
Sikeres volt az idei békéscsabai karácsonyi vásár, volt olyan nap, amikor több mint ezren fordultak meg a rendezvényen – mondta Frankó Attila vásárigazgató, a szervező Szeretlek Békéscsaba Egyesület elnöke.
Hangsúlyozta, hogy előzetes bejelentkezés alapján óvodások, általános iskolások ingyen ülhettek fel a kisvonatra és a mini óriáskerékre, aminek köszönhetően 1300-nál is több gyermek szórakozhatott térítésmentesen a vidámparkban.

A vásárigazgató beszélt arról is, hogy a rászorulóknak ruhát gyűjtöttek, valamint december 23-án babgulyást osztottak. Gyűjtöttek a békéscsabai állatmenhelynek, cipősdobozokba csomagolt ajándékokat a baptista szeretetszolgálatnak.

Véradást ugyancsak tartottak, amin 19-en nyújtottak segítséget, és a Szeretlek Békéscsaba Egyesület 2000 óta szervezett véradásain immár közel ezer liter vért gyűlt össze.

Frankó Attila hangsúlyozta: a karácsonyi vásár nem ért teljesen véget, hiszen december 31-én utcabállal, tűzijátékkal zárul.

Az egyesület által szervezett irodalmi esteken 1200-an vettek részt, illetve idén elindították a klasszikus zenei esteket is.
karácsony program karácsonyi vásár ünnep rendezvény